Den Vest-Sjællandske Avis, 1832-10-30
Captain Reind, som vilde have dræbt Kongen af Ungarn, og som man fortalte om, at han var død i Arresten, har faaet sin Straf. Han blev d. 13de October dømt til 20 Aars haard Fængselstrapaa Fæstningen Munkatsch. - Grevinderne af Marne og Rosni (Hertuginden af Angouleme og den unge Hertuginde af Berri) boe nu i det Keiserlige Slot i Wien, hvor de blive modtagne som Keiserens Slægtninger. Formodentligen ville de tilbringe Vinteren der, ligesom Carl X i Prag, fordi en passende Boepæl kan ikke i en Hast blive færdig for ham og hans Følge, som bestaaer af 120 Personer. – Man fortæller, at da Hertugingen af Angouleme passerede igiennem en Stad i Tydskland, saa havde Værten i det Hotel hvor hun logerede, sørget for elegante Fodtæpper i hendes Soveværelse; men da hun saae paa dem det revolutionaire Frankerigs tre Farver, saa blev hun afficeret derover, og byttede Værelse med den unge Hertuginde af Berri, som villig fandt sig deri, Om den store Forandring, som er forefalden i Spanien fortælles; at da Kongens Sygdom antog en farlig Characteer, saa havde Præstepartiet ivrig intrigeret for at bringe Don Carlos paa Thronen. Den 17de Septbr. havde man troet i St. Jldefonso, at Kongen var død om Natten, og Hertugen af Alcudia skal have underrettet det diplomatiske Corps derom, hvoraf Feiltagelsen i Moniteuren blev foranlediget. Han og Hr. v. Calomarde havde opsat en Codicil, hvori Kongen skulde udnævne Don Carlos til Thronfølger, og ophæve den Antisaliske Lov; Vanskeligheden derved var at faae Kongen til at underskrive, da Dronningen altid omgav ham. Men man fik den Neapolitanske Ambassadeur Marchese Antonini til at forestille hende, at naar hun ikke gav sit Samtykke dertil, saa vilde en Borgerkrig være uundgaaelig. Nu gik begge Ministrene med Døcumentet hen til Kongens Seng; han laae uden Bevidsthed, og Hr. Calomarde førte hans Haand. Saaledes stod Sagen, da imidlertid Kongens yngste Broder Don Francisco og hans Gemalinde Donna Louisa Carlotta, Dronningens Søster, ankom til Madrid. En Person, som var indviklet i Cabalen, fortalte hende den; hun sagde det til Dronningen, og begge til Kongen, som begyndte at komme sig; nu blev Codicillen casseret og Ministeriet afskediget. Det nye Ministerium kan lignes med det Franske juste milien. Justitsministeren Cafranga var Secretair i det Kongelige Kammer. Krigsministeren Monet commanderede Leieren i St. Roqve og er en Fiende af de Apostoliske. Hr. v. Calomarde er under Escorte bragt til Castellet St. Sebastian i Cadix; et sikkert Sted, da en Svensk Captain, som forlod Staden den 7de September fortæller, at der herskede en stor Misfornøielse med det forrige Ministerium, som vilde betage Staden sin Ret som en Frie havn. - Hvorledes Dronningen har i sinde at regiere sees af hendes Decret og Universiteterne, hvori hun siger: at Uvidenheden er en af de største Hindringer for Landets Flor, at den har paa en forbausende Maade grebet om sig som en Pest, hvorved de viseste og meest velgiørende Jnstitutioner ere blevne tilintetgjorte; dette Princip er Kilden til de Stridigheder og det Hyklerie, som har bedækket de skammeligste Laster med Dydens Dragt, og givet de skadeligste Lidenskaber Navnet af det offentlige Vel. Derfor skulle nu ved Universiteternes Aabning Videnskaberne igien bringes til den Flor, som de i gamle Dage have havt i Landet. Jkke alle Fanger ere satte i Friehed; men kun de som ere befundne værdige dertil den 9de ankom en Coureer fra St. Jldesonso til Madrid, escorteret af 30 Ryttere, med et egenhændigt Brev fra Dronningen til Conseilspræsidenten Hr. Puy de Samper, (Hr. Bea Bermudet er endnu ikke afreist fra London, hvori der tilstaaes alle politiske Fanger Amnestie. Man siger at Jnfanten Don Carlos vil med sin Familie forlade Spanien og begive sig til Rom, ligeledes at der er udkommet et Decret den 10de, hvorved alle siden 1823 udvandrede Spanier have faaet Lov til at komme tilbage; at de Apostoliske have viist sig uroelige; men at de ere blevne adsplittede af Soldaterne og at mange vigtige Personer ere arresterede. Denne forbausende Begivenhed maae have en stor Jndflydelse paa Don Pedros Stilling, vække hans Haab og svække Migueliternes Tillid. Admiral Sarlotius obseverer Don Miguels Flaade i Havnen ved Vigo i Gallizien, med 2 Fregatter, 3 Corvetter, 4 Brigger og et Dampskib; han har parlamenteret med Commandanten Hr. Samper, som igien har underhandlet med den Miguelitiske Chef, og forlangt at indlades i Havnen; Commandanten har forespurgt sig i Madrid. Efterretningerne fra Vigo naae til den 5te Octbr. Der afgaae idelig Forstærkninger til Don Pedros Armee, saaledes d. 29de Sept. fra London et Dampskib med 30 Officere og 300 Md. under en Englænders Commando, som paa egen Bekostning havde udrustet Corpset. Den Lissaboner Hoftidende af 3die October indeholder en kort Beretning fra Gen. Pezo da Regaa til Krigsministeren om det mislykkede Angreb paa Oporto; han kalder det en stærk Recognoscering, som ikke havde et heldigt Udfald formedelst Fiendens overligne Antal og hans Batteriers Stykke; Captain Travassos blev dræbt.